###### Stema%20(100px) Prova14

**Republika e Kosovës Komuna e Gjilanit**

**Republika Kosova Opstina Gnjilane**

**Republic of Kosovo Municipality of**

**Gilan Belediyesi**

**EKSTRAKT**

**Mbledhja e Komitetit për Politikë dhe Financa , e mbajtur në sallën e kuvendit komunal më 19.05.2025 në orën 10:00.**

**Në mbledhje morën pjesë:** Kushtrim Kadriu**,** Avdyl Aliu,Shpresa K. Emini, Ramiz Ramadani, Bujar Nevzati, Mimoza K. Qerimi, Arianit Sadiku, Krenare L. Kqiku, Nazim Gagica, Doruntinë Hasani- DBF, Ilmi Limoni- DBF dhe Ali Arifi -DUPMM.

Kryesuesi i komitetit Kushtrim Kadriu përshëndeti të pranishmit dhe hapi mbledhjen me këtë:

**R E N D P U N E**

1. **Konstatimi i prezencës së anëtarëve dhe miratimi i procesverbalit të mbledhjes së kaluar**
2. **Raporti i punës për vitin 2024 i Kryetarit të komunës**
3. **Raporti financiar për vitin 2024**
4. **Raporti financiar Janar- Mars 2025**
5. **Bartja e mjeteve financiare**
6. **Plotësimi dhe ndryshimi i rregullores për bursa**
7. **Statuti i Ansamblit të qytetit të Gjilanit**
8. **Raporti i komisionit për emërtimin e rrugëve**
9. **Raporti i komisionit për vlerësimin e figurave**
10. **Rregullore për taksat administrative për leje ndërtimore nga DUPMM**
11. **Të ndryshme**

***Me 7 vota për miratohet procesverbali i mbledhjes së kaluar pa vërejtje.***

**Ali Arifi:** propozimi nuk është dëgjuar .......................................?

**Krenare L. Kqiku:** unë e kam një kërkesë nga drejtori i DKA-së, për formimin e komisionit të zgjedhjeve të drejtorëve dhe zëvendës drejtorëve sipas rregullores.

**Nazim Gagica:** nuk e pash që është në rend ditës një kërkesë, që është kërkuar nga kolegia Ardita Ukshini lidhur me mbeturinat.

***Me 8 vota për miratohet propozimi nga Ali Arifi.***

***Me 4 vota për, 3 kundër miratohet propozimi nga Krenare L. Kqiku.***

***Me 8 vota për miratohet propozimi nga Nazim Gagica.***

1. **Raporti i punës për vitin 2024 i Kryetarit të komunës**

***Me 8 vota për pika 2 e Rendit të punës bartet në seancën e radhës.***

1. **Raporti financiar për vitin 2024**

***Me 8 vota për pika 3 e Rendit të punës bartet në seancën e radhës.***

1. **Raporti financiar Janar- Mars 2025**

***Me 8 vota për miratohet pika 4 e Rendit të punës dhe rekomandohet për kuvend.***

1. **Bartja e mjeteve financiare**

**Avdyl Aliu:** lidhur me këtë pikë ne e kemi pas një takim me z. Hysenin, edhe aty i kemi pas disa kërkesa të cilat nuk janë plotësuar, prandaj unë dhe grupi i këshilltarëve të LDK-së që kemi qenë aty nuk jemi përderisa nuk plotësohet kjo.

**Krenare L Kqiku:** pikërisht për këtë që po e diskutoni unë kërkoj që ta rekomandojmë për kuvend ku besoj se edhe kryetari, drejtoria do ti japin arsyetimet e tyre.

**Nazim Gagica:** për çështje serioze ne gjithherë kemi qenë konstruktikv dhe kemi bërë përpjekje që të jemi bashkë dhe ti shtyjmë projektet, bartjet e mjeteve kur ka qenë nevoja por që ne me të gjitha subjektet politike kemi pas një takim me z. Hysenin, dhe në atë takim jemi dakorduar që brenda javës që të na sjellin listën e projekteve që ti shohim ne, dhe më pas ne ti japim një përkrahje por kjo nuk ka ndodh.

Meqë nuk ka ndodh kjo, konsiderohet që nuk ka qenë serioze edhe nga ana e qeverisjes mandej unë nuk jam për ti dhënë shtytje tutje.

**Doruntinë Hasani:** për çështjen e listës së bartjes së mjeteve të vitit të kaluar sipas informacioneve që mora nga drejtoria, është procedura te Zyra e Kryetarit por ne e kemi këtu një kopje fizike dhe mundeni ta merrni tash.

Lista e bartjes me projekte të konkretizuara për këtë vit, veç se është dorëzuar lista përfundimtare por nëse ju duhet ndonjë informacion më i detajuar, ne jemi të gatshëm për ta plotësuar nëse keni kërkesa specifike

Për projektet e propozuara nga ana e juaj, mendoj se duhet me u konsultu besoj edhe me drejtoritë përkatëse që janë përgjegjëse për zbatimin e atyre projekteve në mënyrë që me ardhën deri te një dokument final.

***Me 3 vota për, 5 kundër nuk miratohet pika 5 e Rendit të punës.***

1. **Plotësimi dhe ndryshimi i rregullores për bursa**

***Me 8 vota për miratohet pika 6 e Rendit të punës dhe rekomandohet për kuvend.***

1. **Statuti i Ansamblit të qytetit të Gjilanit**

**Nazim Gagica:** ne kemi kërkuar që gjatë kësaj periudhe kohore që ta konsultojmë pak edhe rregulloren, edhe formën e këtij organizimi të brendshëm të këtij ansambli, dhe kështu që brenda kësaj periudhe kohore ne nuk kemi arrit, nuk jemi njoftuar që paraprakisht ta bisedojmë në mënyrë që të përgatitemi për këtë seancë të kuvendit.

Konsideroj që edhe në këtë mbledhje të shtyhet për mbledhjen e radhës.

***Me 6 vota për, 2 abstenime shtyhet pika 7 e Rendit të punës.***

1. **Raporti i komisionit për emërtimin e rrugëve**

***Me 7 vota për miratohet pika 8 e Rendit të punës dhe rekomandohet për kuvend.***

1. **Raporti i komisionit për vlerësimin e figurave**

***Me 6 vota për miratohet pika 9 e Rendit të punës dhe rekomandohet për kuvend.***

1. **Rregullore për taksat administrative për leje ndërtimore nga DUPMM**

**Avdyl Aliu:** është një rregullore që duhet me miratu por duhet më vonë, jo tash sipas meje duhet diku kah shtatori ose tetori me trajtu këtë çështje, në mënyrë që për vitin e ardhshëm prej muajit janar me qenë e zbatueshme sepse kjo taksë nuk ka mundësi dhe nuk është në rregull me u zbatu tash ose tash me u bë për më vonë.

Pak çka kam mujtë me pa nuk është në rregull edhe qysh u përgatit , dhe për muajin shtator duhet me pas një përgatitje më të mirë.

Është një formulë se si llogaritet kjo mendoj se nuk janë marr parasysh shifrat taman se si duhet, është një dallim shumë i madh se si kemi pas taksat ndërtimore këtë vit deri tash dhe si mendohet tash, është një ngritje shumë e madhe 4.3.

Ndoshta është e vetmja veprimtari që është duke funksionuar mirë, dhe që është duke e mbajtur ekonominë e zhvillimit të komunës ndërtimi, ndërtimtaria dhe nëse i qesim kësaj problem nuk është në rregull.

Deri tani kjo taksë ka qenë për kategorinë 5.3 për kategorinë e II ka qenë 6.4 dhe tash mendohet që shumë të rritet.

Në gjitha raportimet e drejtorit gjithmonë ka fjalë që ndërtimi po shkon mirë, që edhe unë pajtohem ka pas ndërtim të madh, ka pas m2 shumë.

Gjithmonë ka më shumë se në vitin paraprak, dhe kur ka më shumë ndërtime taksa duhet të ketë rënie sepse formula është e tillë.

**Ali Arifi:** fjala është për një rregullore që zakonisht kalkulohet për çdo vit, dhe fillon kalkulimi në shtator, dhe deri në momentin e miratimit dhe plotësimit nga ministria dmth është e parapamë prej muajit janar me u apliku.

Kjo rregullore është e parapamë për secilin vit të trajtohet, për shkak që kostoja e ndryshon llogarinë e taksës dhe densitetin dhe në bazë të asaj që u përmend më herët sa është efikasiteti i drejtorisë që i trajton kërkesat, dmth sa më i madh efikasiteti aq më e vogël i bjen taksa por nuk është vetëm kjo.

Faktor që ndikon është edhe rritja e pagave dhe aspekteve tjera të shpenzimeve që bëhen.

Ju keni mujtë me vërejt që kjo taksë nuk është vetëm taksë, por është edhe densiteti që kalkulohet dhe duke e pas parasysh faktin që nga viti 2017, kjo taksë nuk është ndryshuar diferenca e kalkulimit të tanishëm është disproporcion të favorshëm për ndërtimtarinë se ne jemi dëshmitarë që kostot nga viti 2017 deri tash, pothuajse shitjes së banesave janë rrit mbi 100 % dhe ndoshta vlera e kësaj takse në total nuk shkon as 40 %.

***Me 3 vota për, 5 kundër nuk miratohet pika 10 e Rendit të punës.***

***Me 4 vota për, 5 kundër nuk miratohet propozimi nga Krenare L. Kqiku për seancën e kuvendit.***

***Me 5 vota për miratohet propozimi për gjendjen e mbeturinave e propozuar nga Ardita Ukshini.***

***Me 9 vota për miratohet Rendi i Punës.***

**Kushtrim Kadriu:** i kemi edhe disa propozime të tjera, kemi 2 ndryshime të anëtarëve të KKSB-së.

***Me 6 vota për miratohet propozimi i KKSB-së për ndryshimin e 2 anëtarëve.***

**Kushtrim Kadriu:** e kemi propozimin për rregulloren e sistematizimit e vendeve të punës për shërbyesit civil dhe propozimi për ndryshimin e vendimit i cili ka qenë për shujtat e administratës komunale, ku është gjetë një formë tjetër dhe ku kërkohet që i njëjti vendim me hy tek mallra dhe shërbime.

***Me 8 vota për miratohet propozimi për rregulloren e sistematizimit të vendeve të punës për shërbyesit civil.***

***Me 8 vota për miratohet propozimi për shujtat e administratës komunale.***

**Kushtrim Kadriu:** e kemi edhe një propozim për lirim nga pagesa të administratës komunale në QKMF.

***Të gjithë anëtarët ishin kundër këtij propozimi***

**Procesmbajtësja: Kryesuesi i KK**

**Arbresha Ismaili- Hyseni Kushtrim Kadriu**